  
 Province of the

EASTERN CAPE

EDUCATION

**DIRECTORATE SENIOR CURRICULUM MANAGEMENT (SEN-FET)**

**HOME SCHOOLING SELF-STUDY WORKSHEET**

|  |  |  |  |  |  |
| --- | --- | --- | --- | --- | --- |
| **SUBJECT** | ISIXHOSA HL | **GRADE** | 12 | **DATE** | 02 April 2020 |
| **TOPIC** | **Uncwadi**  Uhlalutyo lombongo: Inyibiba: J J R Jolobe | **TERM 1**  **REVISION** | (Please tick) | **TERM 2 CONTENT** | (Please tick)  x |
| **TIME ALLOCATION** | 1 hr | **TIPS TO KEEP HEALTHY**  1. **WASH YOUR HANDS** thoroughly with soap and water for at least 20 seconds. Alternatively, use hand sanitizer with an alcohol content of at least 60%.  2. **PRACTICE SOCIAL DISTANCING** – keep a distance of 1m away from other people.  3. **PRACTISE GOOD RESPIRATORY HYGIENE**: cough or sneeze into your elbow or tissue and dispose of the tissue immediately after use.  4. **TRY NOT TO TOUCH YOUR FACE.** The virus can be transferred from your hands to your nose, mouth and eyes. It can then enter your body and make you sick.  5. **STAY AT HOME.** | | | |
| **INSTRUCTIONS** | Qwalasela la manqaku angezantsi amalunga nesigama esisetyenziswayo xa kuhlalutywa umbongo.  Ngezantsi kwamanqaku unikwe umbuzo omde osekwe kulo mbongo kunye neminbuzo emiBini emifutshane, yimpendule yonke ngenjongo zokuziqhelanisa nokuzijonga ukuba usivile na isifundo sawo. |

**Qaphela: Xa kuhlalutywa/kutolikwa/kufundwa umbongo kusetyenziswa esi sigama silandelayo.**

|  |  |
| --- | --- |
| **Isigama** | **Ingcaciso** |
| Intsingiselo yentsusa/yengcalo/engafihlakalanga | Yeyegama ngokwentsusa kwimveli yolwimi, eyona ilula ukuyiqonda. |
| Intsingiselo efihlakeleyo | Yintsingiselo enqaqhelekanga yegama, exhomekeka ikakhulu kumxholo elisetyenziswe kuwo. Umzekelo.  Unomqala kanene uNomsa, akaphoswa zisusa-(unyolukile) |
| Umfanekiso ngqondweni | Imizwa (*senses*)evuselelwa ngamagama asetyenzisiweyo:  Xa unga uyayibona into ekuthethwa ngayo-Ngumfanekiso ngqondweni **weliso/wokubona**.  Xa unga uyayiva ezindlebeni -Ngumfanekiso ngqondweni **wendlebe/wokuva**  Xa inga uyayiva ngesikhumba/uyiphatha (ikurheca/hlaba/gudla)-Ngumfanekiso ngqondweni **wesikhumba/wokuphatha**  Xa uyiva ngathi uyayirhogola/iyakunukela ezimpumlweni-**Ngoweempumlo/ wevumba**  Xa uyiva ngathi uyayinambitha emlonyeni ngolwimi-Ngumfanekiso ngqondweni **wencasa/wokunambitha.** |
| Umfanekiso ntelekelelo | Yingcaciso le yenza ukuba kudaleke umfanekiso ngqondweni (le ichazwe ngentla), ukuqaqambisa okuthile |
| Umxholo/ kunye nomyalezo | Umxholo ngumcamango ongundoqo wetekisi. Ludaba aluzisayo umbhali/imbongi. (le nto isixelela yona ngomba othile.  Umyalezo: Koku kugqithiswa yimbongi kunxulwe ngumxholo. |
| Umoya oziswa yimbongi | Ngumoya wovakalelo ubani awufumana ngokufunda umbongo (itekisi). Udalwa sisigama esisetyenzisiweyo, isimo sentlalo nemifanekiso ntelekelelo ethunuka uvakalelo oluthile kulowo ufunda umbongo. Injongo kukuhlokoza iimvakalelo nemizwa yomfundi.  Ngalinye, yindlela ophela uziva/uvakalelwa ngayo wena mfundi wombongo. |
| Ithowuni/ithoni | Idizwa luchongo sigama esisetyenziswe yimbongi kunye neenkcukacha ezibekayo ezityhila **indlela imbongi ewubona ngayo nevakalelwa ngayo yona** ngomba ebonga ngawo. |
| Imfundiso | Sisiyalo athi ubani aphume naso akuba efunde itekisi, esayame kumxholo wombongo/wetekisi |
|  |  |
| **Izafobe zentetho** | |
| Zizangotshe zokuthetha ezisetyenziselwa ukunonga ulwimi lwesithethi/ lombhali. Isebenzisa amagama/ ulwimi oluqhelekileyo ngendlela efihlakeleyo. | |
| * **Isifaniso:** Sisafobe esithelekisa izinto ezimbini ezahlukileyo, ezinophawu oluthile ezifana ngalo ngokobume, inkangeleko, isimo okanye ngokwezimbo. Ngaxa limbi luyaxelwa olu phawu okanye lungaxelwa. Sisebenzisa amagama angala: ngoku kwe; ngokwe-; njenge-; okwe-; oku kwe-; ngathi-, ngokufana-; fana-; nezinye. | |
| * **Isikweko:**   Sisafobe esizalana nesifaniso koko sona sisuka sithi loo nto ifana nenye yiyo. Ukuba ubani unevumba elibi. Isikweko sisuka sithi: Liqaqa | |
| * **Isihlonipho:**   Sisafobe esisetyenziswa ngakumbi xa ubani aphepha ukusebenzisa ulwimi olurhabaxa, ukuqumba isenzo okanye isimo esimasikizi nesilihlazo. | |
| * **Isibaxo/ubaxo/ubabazo:**   Yintetho esebenzisa ulwimi oluchaza into ngokugqithisileyo kunokuba injalo. | |
| * **Isimntwiso:**   Luhlobo lwesafobe oluthi into engengomntu inikwe iimpawu zomntu. Sixhaphake kakhulu kwiintsomi. | |
| * **Uchasaniso/ Inkcaso thisisi:**   Lulwazi/iingcingane ezichaseneyo okanye ezahlukileyo ezikwisivakalisi esinye ukudlulisa umyalezo. | |
| * **Isinxulumaniso/ Unxulumaniso:**   Sisafobe esithatha loo nto yenziwa ngulo mntu, isimo sakhe, izimbo zakhe abe selebizwa ngayo | |
| * **Isifanadumo:**   Ukusetyenziswa kwegama ukubonisa isandi esichazwayo/ esenzekayo.  Umsebenzi waso kukuchaza ngokuqaqambileyo isenzo, imeko, ubume, isimo. | |
| * **Impikiswano/ Ioksimoroni:**   Kudityaniswa magama amabini achaseneyo amelane aze achaze imeko enye engadibani enjalo. | |
| * **Uvumephika:**   Xa kuchazwa uphawu oluthile, isichasi solo phawu sibekwa kwimo elandulayo. | |
| * **Impoxo:**   Yintetho eveza into echasene nale nto ubani ayithethayo/ yintetho eqhathayo Umsebenzi wayo kukukhubekisa okanye ukuhlekisa ngomnye umntu. | |
| * **Isihlekiso (isathaya):**   Nangona kukho uburharha, kwaye kuhlekisa, injongo yako ayikokuhlekisa kuphela kodwa nokugxeka isiganeko esithile, umntu okanye iqela ngendlela echubekileyo. | |
| * **Umqondiso/isimboli/ummelo:**   Into emele enye into, kuncwadi, isimboli kufanele ibe nenjongo | |
| * **Isinekhdokhi:**   Ukubiza into ngaleyo iyinxenye yayo. Isenokuba yinto enkulu imele encinci okanye encinci imele enkulu. | |
| * **Uburharha:**   Sisetyenziselwa ukuhlekisa nokonwabisa abafundi. indlela yokusetyenziswa kolwimi nesimo semeko ziyabahlongoza abafundi bazifumane sele begigitheka ngenxa yolwimi olo lusetyenzisiweyo. | |
| * **Isiqaqambisi:**   Senziwa ngokulandelisa isibizo esiphuhlisayo ngesimnini sesibizo esigxininiswayo. | |
| * **IAluzhini (*Allusion*):**   Sisafobe apho kwintetho kubhekiselwa kwinto eqhelekileyo eyaziwa ngabantu bendawo. Isenokusukela kuncwadi: Umzekelo imbali yethu, ibhayibhile okanye iintsomi. | |
| * **Isigqebelo:**   Isigqebelo sisafobe esithi xa bekufanele ukuba isenzo siphume kwinkalo ethile suke sibheke kwindawo echaseneyo naleyo besicwangcwiselwe yona. | |
| * **Ukuphela kovuthondaba (Inkcaso vuthondaba)** –   Ukulindeleka kokwenzeka kokuthile okubalulekileyo kukwizinga eliphezulu kodwa kusuke kungafezekiswa/ ukubaluleka kweploti kuvele kwanyamalala ngenxa yesiganeko esihlekisayo, esihlazayo okanye esingenanjongo. | |
| * **Isifanadumo- (*Onomatopoeia*)**   Ukusetyenziswa kwegama ukubonisa isandi esichazwayo/ esenzekayo.  Umsebenzi waso kukuchaza ngokuqaqambileyo isenzo, imeko, ubume, isimo. Umz: Jekeqa jekeqa jekeqa. | |
| * **Impoxo- (*sarcasm***)   Yintetho eveza into echasene nale nto ubani ayithethayo/ yintetho eqhathayo Umsebenzi wayo kukukhubekisa okanye ukuhlekisa ngomnye umntu. | |
| * **Inkcaso-thisisi (Iingcingane ezichaseneyo)**   Iingcingane ezichaseneyo okanye ezahlukileyo kwisivakalisi esinye ukudlulisa umyalezo. Umzekelo ukungxama kakhulu kuthoba isantya. | |
| * **Uphindaphindo:** isandi esiquphayo esinophinda-phindo lwezandi zamaqabane. Uphindaphindo lungafunyanwa ekuqaleni kwamagama alandelelanayo okanye kwigama elo. Umsebenzi wophinda-phindo, njengesingqisho kukugxininisa ubuhle bolwimi kwimeko ethile, okanye ukudibanisa amagama okanye amagama engqiqo kuphindaphindo oluthile. | |
| * **Izixhobo zesandi: Uphindaphindo***:*   Bubuchule bokuphindaphindwa kwamaqabane athile. Oku kunokwenziwa ekuqaleni/phakathi egameni kungenjalo ekupheleni kwamagama. Oku kwenzelwa ukugxininisa uluvo oluthile, ingcaciso/ukudala isingqisho okanye ukukhulisa intetho/ukwenza ubumbano (unamathetlwano) nokunonga umbongo.  Ukusebenzisa igama okanye ibinzana ngokuphindiweyo ukuphuhlisa ingcaciso ethile   * Xa imiqolo iqala ngezandi ezifanayo: Yimvano-siqalo * Xa iphela ngezandi ezifanayo: Yimvano-siphelo (isandi esihamba nesikhamiso) * Xa izandi eziphindaphindiweyo ziphakathi egameni/kumqolo: Yimfano-zandi. * Uphindaphindo lwesikhamiso (asonensi) kuxa kukho ucinezelo ekubizekeni kwezikhamiso ezikumagama ameleneyo kumqolo. | |
| * **IEnjambamenti**   Ugxalathelwano lwamalungu olungenasingqisho | |
|  | |

|  |  |  |
| --- | --- | --- |
| **UMBUZO 1: UMBUZO OSISINCOKO SOMBONGO**  **QAPHELA:Ubude bempendulo ecwangcwiswe ngokukuko kwisincoko soncwadi kulindeleke okokuba kube ngamagama angama- 190-240**  Funda esi sicatshulwa sombongo silandelayo, wandule ukuphendula imibuzo olandelayo. |  |  |

|  |  |  |  |
| --- | --- | --- | --- |
|  | **INYIBIBA: JJR Jolobe**   1. Ndayibona izifihla 2. Enqaben'ezixhotyeni, 3. Ngaphakathi kwamalwalwa 4. Amabini, iqaqambile. 5. Hayi, obo buhle! 6. Izityalo ezithile 7. Zaye zimi zijikele; 8. Yayiphakamisa leyo 9. Ntloko yayo imhlophe-mthubi, 10. Njengetshawekazi. 11. Yema ithe zole cwaka, 12. Leyo ndebe ibukhephu. 13. Yayimsulwa kolo hlanga 14. Lwayo, im'iyimfezeko, 15. Inyibiba entle. 16. Loo magqabi asixwexwe 17. Achokozwe busiliva, 18. Aphuphuma kukuphila, 19. Ayekratsha ngemveliso 20. Yobo bomi bawo. |  |  |

|  |  |  |  |
| --- | --- | --- | --- |
|  | Cazulula isigama esisetyenziswe yimbongi kwesi sicatshulwa sombongo ukuphuhlisa ubuhle benyibiba. |  | **[10]** |

|  |  |  |
| --- | --- | --- |
| **UMBUZO 2**  **UMBUZO OMFUTSHANE** |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Funda lo mbongo ulandelayo, wandule uphendule imibuzo elandelayo. | | | | |  |  | | |
|  | | **INYIBIBA – JJR Jolobe**   1. Ndayibona izifihla 2. **Enqabeni** ezixhotyeni, 3. Ngaphakathi kwamalwalwa 4. Amabini, iqaqambile. 5. Hayi, obo buhle! 6. Izityalo ezithile 7. Zaye zimi zijikele; 8. Yayiphakamisa leyo 9. Ntloko yayo imhlophe-mthubi, 10. Njengetshawekazi.   ……………………………   1. Wa! Nzwakazi yezixhobo, 2. Tshawekazi lasezindle, 3. Obo buhle bulubisi; 4. Ndithabathekile bubo. 5. Wa! Nyibiba umhle! | | | | |
| 2.1 | | | Lizisa yiphi intsingiselo igama elibhalwe ngqindilili kumqolo wesi-2? | |  | | | (2) | | | |
| 2.2 | | | Chaza umsebenzi wemvano-siphelo ekumqolo wesi-6 nowesi-7. | |  | | | (2) | | | |
| 2.3 | | | Utyhila ntoni ngenyibiba umfanekiso-ngqondweni okwimiqolo yesi-8 nowe-9? | |  | | | (2) | | | |
| 2.4 | | | Nika umxholo walo mbongo ngesivakalisi esipheleleyo. | |  | | | (2) | | |
| 2.5 | | | Ngqina ukuba esi sicatshulwa sombongo sithathwe kumbongo-nkcazo. | |  | | | (2) | | |
|  | | |  | |  | | | **[10]** | | |

|  |  |  |  |  |
| --- | --- | --- | --- | --- |
| **UMBUZO 3 UMBUZO OMFUTSHANE**  Funda lo mbongo ulandelayo, wandule uphendule imibuzo elandelayo. | |  |  | |
|  | | **INYIBIBA – JJR Jolobe**   1. Ndayibona izifihla 2. Enqaben'ezixhotyeni, 3. Ngaphakathi kwamalwalwa 4. Amabini, iqaqambile 5. Hayi, obo buhle! 6. Izityalo ezithile 7. Zaye zimi zijikele; 8. Yayiphakamisa leyo 9. Ntloko yayo imhlophe-mthubi, 10. Njengetshawekazi.   …………………………………   1. Ndabona loo nzwakazi. 2. **Ndev'izisebesebezo** 3. Emazants'obume bami, 4. Zindityel'ukuthi yeyam, 5. Phofu ingeyiy'ubuhle 6. Bonk'obunjengayo | | |

|  |  |  |  |
| --- | --- | --- | --- |
| 3.1 | Zinika ntsingiselo ni izihlomelo zendawo ezalekiweyo kumqolo wesi-2? |  | (2) |
| 3.2 | Chaza ukuba ludalwe njani undindwano kwesi sicatshulwa sombongo. |  | (2) |
| 3.3 | Uphuhlisa ntoni umfanekiso ntelekelelo okumqolo we-12? |  | (2) |
| 3.4 | Caphula kwisitanza sesi-3 amabinzana okanye imiqolo emiBINI evelisa ukuba  imbongi yathabatheka bubuhle eyabubona kule nyibiba. |  | (2) |
| 3.5 | Nika injongo yembongi ngalo mbongo. |  | (2) |
|  |  |  | **[10]** |